VS001138
Datum: 1996-05-01T02:00:00.000+02:00
datum_sodbe_i_stopnje: 2000-12-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe prsne in trebušne votline in njihove posledice
fischer: hudi primeri
odskodnina: 4800000 SIT
opombe: II Ips 308/2002. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Upokojenec.

## Škodni dogodek

Posledice vdihavanja azbestnih vlaken.

## Poškodba

Plevralna azbestoza (zadebelitev plevre obojestransko).

## Telesne bolečine

1500000 SIT Telesne bolečine med lopaticama, ki so lahko posledica draženja plevre zaradi brazgotinskih zadebelitev; telesne bolečine lažje do srednje stopnje. Težave v obliki bolečin in težjega dihanja so sedaj izražene v manjšem obsegu, v hujši obliki pa bodo nastopile ob napredovanju bolezni.

#### Ambulantno zdravljenje

Proces bolezni je stabilen in se niti ne slabša niti ne izboljšuje. Zaradi ugotovljenih plakov in zadebelitve plevre je večja verjetnost, da pride do nevarnejših oblik bolezni, kot so brazgotinjenje pljuč, brazgotinske zadebelitve obrobnih delov pljuč, plevritis s pojavom plevralne tekočine, pljučni rak, difuzni maligni plevralni mezoteliom. Zato mora biti pod stalno kontrolo.

## Strah

1700000 SIT Primaren strah ob postavitvi diagnoze v letu 1996, zaskrbljenost in strah sta od takrat ves čas prisotna zaradi možnega napredovanja bolezni in zaradi usode težjih bolnikov, njihovih omejitev in umiranja. Kljub sedaj stabilnemu zdravstvenemu stanju bo ta strah prisoten tudi v bodoče.

## Zmanjšanje življenjske aktivnosti

1600000 SIT Pred boleznijo je bil vsestransko aktiven, potem pa je opustil šport, kolesarjenje in je v glavnem doma ter kaj pomaga pri hišnih delih. Moteče so bolečine v hrbtu, kar lahko vpliva na njegovo funkcioniranje, vendar ne bistveno. Pri njem je izkazana še normalna pljučna funkcija in zaradi minimalnih zadebelitev plevre ni pomembnega zmanjšanja življenjskih aktivnosti. Ob napredovanju bolezni bo prišlo do večjih funkcijskih motenj in težav z dihanjem. Že same telesne bolečine in stalen strah vplivajo na tožnikove življenjske aktivnosti in na spremenjen način življenja, zaradi česar trpi duševne bolečine.

---

ZOR člen 200, 203